29.9.2023
DA
Den Europæiske Unions Tidende
L 242/541
Generelt
1.
glæder sig over den kendsgerning, at Revisionsretten i sin beretning om fællesforetagendets årsregnskab for regnskabsåret 2021 (»Revisionsrettens beretning«) fastslår, at årsregnskabet i alt væsentligt gav et retvisende billede af dets finansielle stilling pr.
31. december 2021, og at resultaterne af dets transaktioner, pengestrømme og bevægelser på nettoaktiver for regnskabsåret 2021 er i overensstemmelse med dets finansielle regler og med de regnskabsregler, Kommissionens regnskabsfører har fastlagt; fremhæver desuden det forhold, at de underliggende transaktioner for regnskabsåret 2021 i alt væsentligt er lovlige og formelt rigtige;
2.
beklager imidlertid, at Revisionsretten i sin beretning henleder opmærksomheden på det forhold, at fællesforetagendets årsregnskab for regnskabsåret 2021 viser fællesforetagendets skøn over de samlede omkostninger til opfyldelse af dets leveringsforpligtelser for ITER-projektet, som anslås til 18,3 mia.
EUR (i 2021-priser), og at ændringer i de vigtigste antagelser for skønnet og risikoeksponeringen kan føre til betydelige omkostningsstigninger og/eller yderligere forsinkelser i gennemførelsen af ITER-projektet;
3.
anerkender, at Horisont Europa lægger op til ambitiøse mål for fællesforetagendet, som kun kan nås, hvis der udformes og gennemføres effektive løsninger, der afhjælper svaghederne i de interne kontrolsystemer og forbereder det på de fremtidige udfordringer, der opstår som følge af et øget ansvar, som f.eks.
inden for forvaltning og planlægning af menneskelige ressourcer; påpeger i den forbindelse, at særligt komplicerede og besværlige beregninger og rapporteringskrav indebærer en betydelig risiko for fejl, og opfordrer derfor til, at muligheder for forenkling undersøges, hvor dette er muligt og foreneligt med den eksisterende retlige ramme;
4.
bemærker med bekymring det forhold, at der er risiko for yderligere forsinkelser og øgede omkostninger for ITERprojektet, eftersom Rusland er medlem af ITER-IO og er underlagt forpligtelser til at levere adskillige komponenter til ITER-projektets anlægssted i Frankrig (Cadarache) og til at yde årlige bidrag til ITER-IO;
5.
bemærker, at fællesforetagendet fastholder et skøn over de samlede omkostninger ved at opfylde sine leveringsfor­ pligtelser for ITER-projektet (skøn ved afslutningen), som omfatter omkostningerne til anlægs- og driftsfasen frem til 2035 samt dekommissionerings- og deaktiveringsfasen frem til 2042; bemærker endvidere, at fællesforetagendet ved udgangen af 2021 vurderede disse samlede omkostninger til 18,3 mia.
EUR (i 2021-priser), bestående af de samlede betalinger, der var foretaget ved udgangen af 2021, og som beløb sig til 8,3 mia.
EUR, og skønnet over de fremtidige betalinger, der blev vurderet til 10 mia.
EUR (i 2021-priser);
6.
påpeger, at ændringer i de vigtigste antagelser for ovennævnte skøn og i risikoeksponeringen kan føre til yderligere omkostningsstigninger og projektforsinkelser, og mener for 2021, at der på grundlag af Revisionsrettens beretning bør lægges særlig vægt på visse begivenheder, der kan få en betydelig indvirkning på overslaget ved afslutningen; påpeger endvidere, at disse centrale antagelser omfatter det nye referencescenarie for ITER-projektet, der er planlagt for første kvartal af 2023, den sene levering af komponenter, de sanktioner, der er pålagt Rusland, den igangværende godkendelse fra den franske myndighed for nuklear sikkerhed (NSA) for samlingen af komponenterne i tokamakgruben og den forventede revision af omkostningsoverslaget for Hot Cell Complex; understreger det faktum, at der bør undersøges alternative forsyningsstrømme i tilfælde af leveringsproblemer, som resulterer i mangel på afgørende komponenter til fortsættelsen af projektet;
7.
minder om, at ITER officielt forventer en første driftstest i 2025 og opnåelsen af fuld fusionskraft senest i 2035; bemærker imidlertid, at dette referencescenarie blev vedtaget i 2016, og at forsinkelser i bygge- og fremstillings­ sektoren og covid-19-pandemien siden da har gjort 2025-datoen stadig mere usandsynlig; understreger endvidere, at der ifølge Revisionsrettens beretning er risiko for yderligere forsinkelse på grund af en kombination af forskellige konstruktionsproblemer — fra problemer med svejsning af de vakuumbeholdersektioner, som udgør det stålkammer, hvor fusionsforsøgene vil finde sted, til problemet med korrosion, der forårsager op til 2,2 mm dybe revner på varmeskjoldspanelerne, hvilket påvirker hele det 23 kilometer lange netværk af kølerrør, der er svejset til komponento­ verfladen; bemærker, at ITER's nye ledelse iværksætter en reparationsstrategi for tokamaks varmeskjoldspaneler og vakuumbeholdersektorer, eftersom revnespørgsmålet i kølerrørene kan være systemisk og påvirke alle varmeskjold­ skomponenter i tokamak-gruben;